CELEX: C2005/069/22
Language: lv
Date: 2005-03-19 00:00:00
Title: lieta C-36/05: Prasība pret Spānijas Karalisti, ko Eiropas Kopienu Komisija iesniedza 2005. gada 31. janvārī

19.3.2005   
            
            
               LV
            
            
               Eiropas Savienības Oficiālais Vēstnesis
            
            
               C 69/12
            
         Prasība pret Spānijas Karalisti, ko Eiropas Kopienu Komisija iesniedza 2005. gada 31. janvārī
   (lieta C-36/05)
   (2005/C 69/22)
   tiesvedības valoda – spāņu
   Eiropas Kopienu Tiesā 2005. gada 31. janvārī izskatīšanai ir iesniegta prasība pret Spānijas Karalisti, ko cēla Eiropas Kopienu Komisija, kuru pārstāv Ramón Vidal un Wouter Wils, tās Juridiskā dienesta locekļi, kas norādīja adresi Luksemburgā.
   Eiropas Kopienu Komisijas prasījumi Tiesai ir šādi:
   
               1.
            
            
               atzīt, ka atbrīvojot ja ne visu, tad gandrīz visu kategoriju uzņēmumus no pienākuma darbu autoriem maksāt autoratlīdzību par ar autortiesībām aizsargātu darbu publisku patapināšanu, Spānijas Karaliste nav izpildījusi pienākumus, ko tai uzliek 1. un 5. pants Padomes 1992. gada 19. novembra Direktīvā 92/100/EEK (1) par nomas tiesībām un patapinājuma tiesībām, un dažām blakustiesībām, kas attiecas uz autortiesībām intelektuālā īpašuma jomā;
            
         
               2.
            
            
               piespriest Spānijas Karalistei atlīdzināt izdevumus.
            
         Pamati un galvenie argumenti
   Direktīvas 92/100/EEK 1. pants dalībvalstīm uzliek pienākumu atzīt autoru ekskluzīvas tiesības atļaut vai aizliegt savu darbu patapināšanu. Direktīvas 5. panta pirmā daļa paredz, ka dalībvalstis var pieļaut atkāpi no šīm ekskluzīvām tiesībām ar nosacījumu, ka autori vismaz gūst atlīdzību par neatļautu darbu patapinājumu. Saskaņā ar Direktīvas 5. panta trešo daļu dalībvalstis tikai “atsevišķu kategoriju uzņēmumus” var atbrīvot no minētās atlīdzības maksājumiem.
   Likuma par intelektuālo īpašumu (Ley de Propiedad Intelectual, turpmāk tekstā – “LIĪ”) 17. un 19. pants atzīst autoru ekskluzīvas tiesības atļaut vai aizliegt savu darbu iznomāšanu vai patapināšanu. Tomēr LIĪ 37.2. pants, atbrīvojot ja ne visus, tad gandrīz visus patapinājuma ņēmējus no pienākuma gan saņemt iepriekšēju autoru atļauju, gan maksāt autoratlīdzību, padara šīs tiesības par bezmērķīgām. Tādēļ Komisija uzskata, ka LIĪ 37.2. pants ir pretrunā ar pienākumiem, ko Spānijas Karalistei uzliek Direktīvas 1. pants saistībā ar 5. panta 1. un 3. punktu.
   
      (1)  OV L 346, 27.11.1992., 61. lpp.